# VI kaasamise kevadkooli tagasiside

VI kaasamise kevadkoolist võttis osa 97 inimest (seejuures tuleb silmas pidada, et 97st osalejast 6 viisid läbi töötoa, 3 tegid ettekande ning 2 olid seotud korraldamisega). Neist 44 tunnistasid end vabakonda kuuluvaks, 36 ametkonda ning 18 inimest märkis, et kuulub mõlemasse sektorisse. Neist tagasisideankeedi täitis 54 osalejat ehk pisut enam, kui pooled (vaata märkust eelpool osalejate arvu kohta). Ka töötubade kohta käiv tagasiside oli proportsionaalne töötoas osalejate arvuga ehk pisut enam kui pooled igast töötoast hindasid töötuba).

Keskmine hinnang kevadkoolile õpitu kasulikkusele oma töö jaoks oli skaalal 1-4, kus 1 tähendab väga kasulikku ning 4 täiesti kasutut, 1,6[[1]](#footnote-1). Enim hinnati kevadkool olevat pigem kasulik.

Keskmine hinnang korraldusele oli 1,36, seejuures enamus osalejatest hindas korraldust väga heaks. Korraldust ei hinnanud ükski osaleja keskpäraseks või nõrgaks.

Kolmest suure saali ettekandjast hinnati kõige kõrgemalt Helen Linki (1,35). Urmo Kübara ettekanne sai keskmise hinnangu 1,53 ning Tarmo Jüristo 1,89. Viimane neist oli ka kõige suurema standardhälbega teistega võrreldes. See tähendab suuremat hinnangute erinevust keskmisest väärtusest ehk oli hulk neid, kellele meeldis antud ettekanne väga, aga ka hulk neid, kes hindasid seda ka keskpäraseks. Teistele esinejatele anti pigem sarnasemaid hindeid.

Hille Hinsbergi ja Eneli Mikko läbi viidud töötuba “Kuidas valmistada ette materjale, nii, et inimesed neist aru saaksid?” hinnati huvitavaks ning hästi läbiviiduks. Osalejad leidsid ka, et nad said töötoast uusi vajalikke teadmisi. Mõnevõrra vähem leiti, et õpiti uusi vajalikke oskusi. Osalejate hinnangud töötoale olid võrdlemisi sarnased (tabel 1)

|  |  |  |  |  |
| --- | --- | --- | --- | --- |
|  | Sain tööks vajalikke uusi teadmisi | Sain tööks vajalikke uusi oskusi | Töötuba oli hästi läbi viidud | Töötoas oli huvitav |
| Keskmine | 1,7 | 1,8 | 1,4 | 1,5 |
| Standardhälve[[2]](#footnote-2) | 0,7 | 0,7 | 0,7 | 0,7 |
| Mood[[3]](#footnote-3) | 2 | 2 | 1 | 1 |

Tabel 1. Kuidas valmistada ette materjale, nii et inimesed neist aru saaksid? Hille Hinsberg ja Eneli Mikko, poliitikauuringute keskus Praxis

Liia Hänni läbi viidud töötuba hinnati huvitavaks ja samuti pigem hästi läbi viiduks. Osalejad leidsid, et said tööks vajalikke uusi teadmisi. Kui paljud osalejad hindasid ka oskusi, mida töötoast saadi kasulikuks, siis oli ka hulk neid, kes leidsid, et töötoast saadud oskused ei osutu tööks vajalikuks. Võib arvata, et teema polnud universaalne ning pakkus hulgale osalejatele praktilisi oskusi. Osad aga tööks vajalikke uusi oskusi antud töötoas ei õppinud (tabel 2).

|  |
| --- |
| E-ühisloome. Liia Hänni, e-Riigi Akadeemia |
|  | Sain tööks vajalikke uusi teadmisi | Sain tööks vajalikke uusi oskusi | Töötuba oli hästi läbi viidud | Töötoas oli huvitav |
| Keskmine | 1,3 | 2 | 1,8 | 1,5 |
| Standardhälve | 0,49 | 1,26 | 0,46 | 0,53 |
| Mood | 1 | 1 | 2 | 2 |

Tabel 2. E-ühisloome. Liia Hänni, e-Riigi Akadeemia

Indrek Maripuu töötubasid hinnati samuti huvitavaks ning hästi läbiviiduks. Osalejate vastused olid võrdlemisi sarnased (madal standardhälve) seega võib arvata, et töötoas õpitu oli võrdlemisi universaalne ning kasulik (nii teadmiste kui oskuste poolelt) kõigile osalenutele. Leidus ka üksikuid osalejaid, kes ei saanud töötoast uusi oskusi ega teadmisi (tabel 3).

|  |
| --- |
| Rahvakoosolekute läbiviimine. Indrek Maripuu, loovuskoolitaja |
|  | Sain tööks vajalikke uusi teadmisi | Sain tööks vajalikke uusi oskusi | Töötuba oli hästi läbi viidud | Töötoas oli huvitav |
| Keskmine | 1,7 | 1,8 | 1,6 | 1,8 |
| Standardhälve | 0,6 | 0,5 | 0,6 | 0,7 |
| Mood | 2 | 2 | 2 | 2 |

Tabel 3. Rahvakoosolekute läbiviimine. Indrek Maripuu, loovuskoolitaja

Margo Loori töötuba hinnati kõige kõrgemalt. Ka praktilise poole pealt tunnistasid osalejad, et said tööks vajalikke uusi teadmisi ning oskusi. Ka selles töötoas olid vastajate vastused pigem sarnased. Järelikult oli töötoas õpitu võrdlemisi universaalne (tabel 4).

|  |
| --- |
| Arutelugrupid ja "keeruliste" inimestega toimetulemine. Margo Loor, Eesti Väitlusselts |
|  | Sain tööks vajalikke uusi teadmisi | Sain tööks vajalikke uusi oskusi | Töötuba oli hästi läbi viidud | Töötoas oli huvitav |
| Keskmine | 1,5 | 1,7 | 1,3 | 1,4 |
| Standardhälve | 0,5 | 0,6 | 0,5 | 0,6 |
| Mood | 1 | 2 | 1 | 1 |

Tabel 4. Arutelugrupid ja "keeruliste" inimestega toimetulemine. Margo Loor, Eesti Väitlusselts

Kari Käsperi töötoas osalenute puhul tuleb tagasisidest tehtava kokkuvõtte juures jääda kriitiliseks, kuna töötoas osalenuid oli vaid 10 ning neist tagasiside täitsid vaid pooled. 3 vastanut pigem nõustusid väidetega “sain tööks vajalikke uusi teadmidi” ning “sain tööks vajalikke uusi oskusi”. Üks osalenu ei hinnanud töötuba enda jaoks üldse kasulikuks (tabel 5).

|  |
| --- |
| Kuidas vältida vähemuste väljajätmist avalikkuse kaasamisel? Kari Käsper, Eesti Inimõiguste Keskus |
|  | Sain tööks vajalikke uusi teadmisi | Sain tööks vajalikke uusi oskusi | Töötuba oli hästi läbi viidud | Töötoas oli huvitav |
| Keskmine | 2 | 2,6 | 2,2 | 2 |
| Standardhälve | 1,1 | 0,9 | 1,1 | 1,1 |
| Mood | 2 | 2 | 2 | 2 |

Tabel 5. Kuidas vältida vähemuste väljajätmist avalikkuse kaasamisel? Kari Käsper, Eesti Inimõiguste Keskus

Kõigi ettekandjate ning töötubade hindamise juures andsid need osalenud, kes oma tööd enam ametkonnaga seostasid, pisut positiivsemaid hindeid. Vabakonnaga oma tööd enam seostanud vastanud andsid läbivalt pisut negatiivsemaid hindeid.

1. Sarnane skaala, kus 1 tähistab positiivseimat ning 4 negatiivseimat vastust, on kasutusel läbi küsitluse. [↑](#footnote-ref-1)
2. Näitab, kui palju vastused erinevad keskmisest hinnangust. Mida väiksem standardhälve, seda sarnasemad hinnangud anti, mida suurem, seda erinevamad. [↑](#footnote-ref-2)
3. Kõige enam antud vastus [↑](#footnote-ref-3)